Zenodotos
Zenodotos var en græsk filolog fra Efesos. Zenodot, der tilhørte første generation af filologer ved Det Alexandrinske Bibliotek, var i hele oldtiden berømt for sin tekstkritiske Homerudgave, hvori han som måske den første anvendte tekstkritiske tegn i margen til angivelse af den overleverede teksts ægthed. Spor af hans udgiverarbejde er stadig tydelige i middelalderlige Homerhåndskrifter.